钦定古今图书集成/明伦汇编/闺媛典/第096卷 > 皇清二 > 韦守官妻梁氏
## 钦定古今图书集成/明伦汇编/闺媛典/第096卷 > 皇清二 > 韦守官妻梁氏

按《长清县志》：梁氏，少许韦守官，值岁凶，父鬻之于河南，及笄主为之谋配，氏泣白初盟，主人感之，遂为达韦。韦往聘归，持妇道甚备。已而舅姑俱亡，韦亦寻殁，亲族怜而谋嫁之，氏投大清河，以死自誓。众援慰之，泣曰：“韦之远迎我于河南，义也。予何忍相负？” 议遂寝。尝自治一棺，口，死即以此殡我。顺治乙酉冬，兵过盈屯所，氏惧污，积薪自焚死，年三十有四。乡民以其事白于官，立碑为铭以表之。